Hoe reik ek uit na iemand met depressie - www.bybelkennis.co.za
The blood of Christ cannot be rendered barren and prevented from producing food – Calvyn
Die liefde is geduldig, die liefde is vriendelik; dit is nie afgunstig nie, is nie grootpraterig nie, is nie verwaand nie. Dit handel nie onwelvoeglik nie, soek nie sy eie belang nie, is nie liggeraak nie, hou nie boek van die kwaad nie. Dit verbly hom nie oor onreg nie, maar verheug hom oor die waarheid. Dit bedek alles, glo alles, hoop alles, verdra alles (1 Korintiërs 13:4 – 7).
Ons hou van hierdie woorde – dit is dalk tydens ons huwelik voorgedra. Maar wat beteken dit as ek iemand met emosionele gesondheidsprobleme in my gesin moet ondersteun? Hoe lyk 1 Korintiërs 13 in hierdie werklike – dikwels donker – lewe.
Erken dit. Die liefde is lankmoedig. Wat die persoon ondervind, is nie “net in sy kop” nie – dit is ‘n werklikheid. Die liefdevolste ding wat jy vir iemand met depressie kan doen, is om te wys dat jy hulle glo. Laat hulle besef dit is veilig om hulle dikwels donker gedagtes met jou te deel – jy kan vertrou word en jy het deernis met hulle.
Moenie beskuldig nie. Die liefde … is nie grootpraterig nie, is nie verwaand nie. Depressie is nie die gevolg van sondige besluite wat iemand geneem het nie – depressie is nie ‘n sonde nie. Daarom moet jy hulle laat verstaan dat jy hulle steeds respekteer en bewonder. Hulle moet besef jou siening van hulle het nie verander nie.
Luister geduldig. Die liefde is geduldig. Jy mag dieselfde storie oor en oor hoor. Moenie ongeduldig word nie. Luister aktief – geduldig. Vra vrae, nie om dit reg te maak nie, maar om dit te hoor. Wees die klankbord sodat hulle kan verwerk hoe hulle voel.
Hou aan met leef. Die liefde … hoop alles. Depressie is ‘n werklikheid, maar dit hoef nie elke minuut van elke dag die middelpunt van die gesin se lewe te wees nie. Behou jou daaglikse roetine en jaarlikse tradisies – behou ‘n sin van ritme en orde in jou lewe. Dit beteken nie dat jy moet maak asof niks verkeerd is nie, maar om jou familie te herinner dat die lewe steeds die moeite werd is om te leef. Lag saam.
Bid saam. Die liefde … verdra alles. Bid vir mense met depressie; bid saam met hulle; bid hardop. Gebed lei tot warmte en vertroue.
Word daaraan gewoond. Die leifde …verdra alles. Jou lewe mag verander. Jy mag 03:00 benodig word om ‘n angsaanval te kalmeer. Jy moet dalk tyd inruim om saam met jou geliefde buite in die tuin te loop; jy mag dalk die wasgoed moet doen; jy mag dalk ondersteuningsgroepe moet bywoon. Jy mag dalk meer word as wat jy gedink het moontlik is. Maar die liefde oorwin dit alles.
Maar waar gaan jy die innerlike krag kry om dit alles te doen? Vertrou op God. Ek moet my swakhede na Hom bring en vra vir sy krag. Ek moet erken ek kan dit nie alleen doen nie en Hom vra om my te help. God is groot – Hy stuur sy Heilige Gees om ons te vul met sy liefde, geduld, deernis, volharding en al wat jy nodig het om die persoon in haar stryd by te staan.
by Mitch Kalp · Published 16/03/2014
Laaste 7 Dae: 6,394
Laaste 30: 24,841
Laaste 365 Dae: 424,780